Med en halv times mellemrum væltede to store poppeltræer ved Sæby Å. Træerne vurderes at være 75-80 år gamle.

Mandag væltede to store træer ud over Sæby Å nær flere gravsteder. Træerne ligger nu hen over åen. Rødderne fra stammerne er ikke længere lange og kraftige, så der er sandsynligvis ikke meget, som har holdt træerne stående. -	Det er nogle gamle træer, der var sat til fældning, men af hensyn til dyreliv og mennesker i Sæby, så ville vi informere om, at de skulle ned, når bladene var væk, fortæller skovfoged i Frederikshavn Kommune, Søren Hoff Brøndum. Skovfogeden finder det en smule mystisk, at træerne pludselig væltede. Alligevel har han et bud på, hvorfor det skete på en ellers vindstille mandag. -	Der var meget vind for en uges tid siden. Det har nok rykket lidt i træerne, og når der så kommer regn, gør det træerne tungere, siger han. Hør braget fra det væltede træ i bunden af artiklen Oprydningsarbejdet er i fuld gang.  Søren Hoff Brøndum oplyser, at der næsten ikke er sket materiel skade. Det er Frederikshavn Kommunes område, hvor træerne står på, og derfor er det kommunen, som har tilsyn med dem. De to væltede træer stod på et meget benyttet sted for lystfiskere langs Sæby Å, og flere lystfiskere befandt sig også langs åen i går og filmede, da et af de to store træer væltede. Video: Her vælter det ene træ Udvalgte steder langs åen, hvor der er fare for, at træer vælter, afspærres nu. Et træ, som er vurderet til at være i dårlig stand, vil blive fældet, mens flere træer fældes til efteråret, når fugle og flagmusenes ynglesæson er slut.